[pic] | AN COIMISIÚN EORPACH |

An Bhruiséil 13.12.2010

COIM(2010) 787 leagan deireanach

2010/0059 (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun Airteagal 294(6) den Chonradh ar Fheidhmiú an Aontais Eorpaigh a bhaineann le

seasamh na Comhairle maidir le Rialachán ó Pharlaimint na hEorpa agus ón gComhairle a ghlacadh lena leasaítear Rialachán (CE) Uimh. 1905/2006 lena mbunaítear ionstraim maoinithe do chomhair um fhorbairt (togra bunaidh ón gCoimisiún 'leasuithe ar na Bearta Tionlacain do Bhananaí', COIM (2010) 102)

2010/0059 (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun Airteagal 294(6) den Chonradh ar Fheidhmiú an Aontais Eorpaigh a bhaineann le

seasamh na Comhairle maidir le Rialachán ó Pharlaimint na hEorpa agus ón gComhairle a ghlacadh lena leasaítear Rialachán (CE) Uimh. 1905/2006 lena mbunaítear ionstraim maoinithe do chomhair um fhorbairt (togra bunaidh ón gCoimisiún 'leasuithe ar na Bearta Tionlacain do Bhananaí', COIM (2010) 102)

1. CÚLRA

An dáta a seoladh an togra chuig Parlaimint na hEorpa agus chuig an gComhairle (doiciméad COIM(2010)102 leagan deireanach – 2010/0059/COD): | 17 Márta 2010 |

An dáta a tugadh an tuairim ó Pharlaimint na hEorpa ar an gcéad léamh: | 21 Deireadh Fómhair 2010. |

An dáta a seoladh an togra leasaithe: | . |

An dáta a glacadh seasamh na Comhairle: | 10 Nollaig 2010. |

2. CUSPÓIR AN TÓGRA ÓN g COIMISIÚN

Go dtí seo tá rochtain fhabhrach ag Stáit san Afraic, i Muir Chairib agus san Aigéan Ciúin (ACC) ar mhargadh an AE . Tar éis do Chomhlachtaí Achomhairc agus Réitigh Agóide den Eagraíocht Dhomhanda Trádála (EDT) rialuithe a dhéanamh, ní mór córas trádála bananaí an Aontais a bheith i gcomhréir le dlí an EDT. Dá bhrí sin, le Comhaontú na Ginéive ar Thrádáil i mBananaí, comhaontú ar cuireadh inisileacha leis an 15 Nollaig 2009, déantar gach díospóid a bhaineann le trádáil bananaí a réiteach agus cuspóirí an EDT a chomhlíonadh.

Faoi chuimsiú Chomhaontú na Ginéive ar Thrádáil i mBananaí, d'aontaigh an Coimisiún Eorpach clár forbartha a mholadh chun cabhrú leis na stáit ar príomhonnmhaireoirí bananaí an ACC oiriúnú a dhéanamh do na hathruithe ar chóras allmhairiúcháin an AE. Tá gá le leasú ar Rialachán (CE) Uimh. 1905/2006 lena mbunaítear ionstraim airgeadais le haghaidh comhair um fhorbairt (DCI) de bharr an chláir um Bearta Tionlacain do Bhananaí a bhaineann le Stáit an ACC, arb é is aidhm leis cabhrú le hearnálacha na mbananaí a athstruchtúrú sna deich deich stát ar príomhonnmhaireoirí bananaí an ACC iad.

Beidh teorainn ama i gceist idir 2010-2013 i ndáil leis an togra sin agus tá teorainn ar raon feidhme an togra ó thaobh na beartais atá ann agus a impleachtaí buiséadacha. Ní dhéanfaidh sé aon dochar do thograí eile amach anseo a bhaineann leis an gcéad ghlúin eile d'ionstraimí airgeadais maidir le caidreamh eachtrach faoin gcéad chreat airgeadais eile.

3. BARÚLACHA MAIDIR LE SEASAMH NA COMHAIRLE

3.1. Barúlacha ginearálta maidir le seasamh na Comhairle

Is féidir leis an gCoimisiún seasamh na Comhairle a ghlacadh, seasamh atá mar thoradh ar chaibidlíocht inchiallaithe idir na trí institiúid. Tá an seasamh sin ag luí le bunchuspóirí agus le bunchur chuige an chéad tógra ón gCoimisiún agus cuimsítear leis seo, leasuithe ó Pharlaimint na hEorpa maidir le bunús na bhforálacha de chuid na mBeart Tionlacain do Bhananaí.

3.2. Príomhthréithe sheasamh na Comhairle

Seo thíos príomheilimintí an tseasaimh a luíonn le leasuithe ó Pharlaimint na hEorpa:

- Aithrisí : Méadaíodh raon feidhme aithrisí áirithe agus cuireadh roinnt aithrisí eile leo chun tuilleadh míniúcháin i ndáil le comhthéacs, le hábhar agus le cuspóirí na mBeart Tionlacain do Bhananaí a chur ar fáil.

- Dírítear go háirithe ar an mbochtaineacht, slite beatha, feirmeoirí beaga agus sonraíocht i leith acmhainneacht na straitéisí (Airteagal 17a – Mír 1): Glactar anois go bhfuil Tá sé bunaithe go sainráite go bhfuil cúnamh an Aontais dírithe ar an mbochtaineacht a dhíothú go háirithe agus ar dhálaí maireachtála agus oibre feirmeoirí beaga agus daoine eile lena mbaineann a fheabhsú.

- Na réigiúin is forimeallaí san AE agus tíortha agus críocha thar lear (Airteagal 17a – Mír 1): Tá tagairt sa Rialachán anois do thimpeallacht réigiúnach na dtíortha atá i dteideal Bhearta Tionlacain do Bhananaí, agus déantar tagairt shonrach go háirithe don chóngaracht do na réigiúin is forimeallaí den AE agus do thíortha agus do chríocha thar lear.

- Comhaontuithe déthaobhacha trádála le tíortha Mheiriceá Laidineach (Airteagal 17a – Alt 2): Luaitear idir chomhaontuithe iltaobhacha agus chomhaontuithe déthaobhacha a bhaineann le bananaí agus atá curtha i gcríoch nó atá le cur i gcríoch.

- Dáileadh cistí (Airteagal 17a – Alt 2): Is in ord tábhachtachta a leagadh amach na critéir arna moladh. Fairis sin, ní úsáidfear ach mionsonraí ar tréimhse nach faide ná cúig bliana roimh 2010 sna critéir leithdháiliúcháin, chomh maith le staidéar ón gCoimisiún chun tionchar na gcomhaontuithe trádála ar thíortha an ACC a mheasúnú.

- Riachtanais sna Straitéisí Ilbhliantúla Tacaíochta (Airteagal 17a – Mír 3): Sonraíodh roinnt riachtanas (e.g. próifílí comhshaoil agus caighdeáin de chuid na hEagraíochta Idirnáisiúnta Saothair (EIS)) atá le háireamh sna straitéisí tacaíochta i ngach tír.

- Measúnú cláir (Airteagal 17a – Mír 3): Déanfar measúnú ar an gclár um Bearta Tionlacain do Bhanaí ocht mí dhéag roimh dheireadh an chláir agus déanfar moltaí iomchuí ina leith.

Ina theannta sin, tugadh isteach leasú arna chur síos ag an gCoimisiún ar dtús (COIM(2009)194):

- Cánacha agus dleachtanna (Airteagal 25 – Mír 2): Cuirtear an frása "i bprionsabail" leis an gclásal a bhaineann le neamhcháilitheacht cánacha, dleachtanna agus muirear eile. Tugtar le fios leis sin go bhféadfadh eisceachtaí a bheith ann; déanfaidh Oifigigh um Udarú rialú inmheánach ar na heisceachtaí sin le treoracha a thabharfar dóibh

3.3. Saincheisteanna sonracha (leasuithe ón bParlaimint nach bhfuil inglactha ag an gComhairle)

- Gníomhartha tarmligthe (Airteagal 290 CFAE) Féachann an Pharlaimint leis na leasuithe óna chéad léamh, an nós imeachta seo a chur i bhfeidhm i leith páipéar stráitéise ilbhliantúil arna nglacadh ag an gCoimisiúin. D'aineoinn caibidlíochta fada agus déine (go háirithe maidir le cainteanna a reachtáladh idir na trí institiúid an 2 Feabhra, an 23 Márta agus an 20 Deireadh Fómhair), ní rabhthas in ann teacht ar chomhaontú i ndáil leis an tsaincheist áirithe seo. Níor ghlac an Chomhairle leis na leasuithe sin ina seasamh ar an gcéad léamh. Tá an Coimisiún réidh chun leanúint lena iarrachtaí d'fhonn seasaimh na n-institiúidí a chomhréiteach agus d'fhonn caoi a fháil le freastal ar na príomhábhair imní is cúis le leasuithe na Parlaiminte, go háirithe lena áirithiú gur féidir leis an bParlaimint maoirseacht iomchuí a fheidhmiú maidir le straitéisí seachtracha comhair a fhoirmliú agus maidir le cur chun feidhme cuí aon ionstraimí airgeadais sheactracha.

4. CONCLÚID

Dá bhrí sin, is féidir leis an gCoimisiún Eorpach seasamh na Comhairle a ghlacadh ar an gcéad léamh.